Թագվորշահ

Թագվորշահ, հայկական արական անուն։ Առաջացել է հայերեն թագավոր և պարսկերեն՝ شاه, շահ բառերից։ Այս անվանը համապատասխանում է Մելիքշահ անձնանունը։ Գործածվել է 12-15-րդ դարերում։

Գործածություններ 
 Թագվորշահ, հոգաբարձու էր կարգված Սիր Սիմոնի կողմից, ով 1303 թվականին մի խանութ էր նվիրել Կապոսի Սուրբ Լուսավորիչ վանքին։
 Թագվորշահ դպիր, ով 1360 թվականին Երուսաղեմում Ստեփաննոս կրոնավորին գրել տվեց մի Ավետարան։
 Թագվորշա դպիր, որդի Մկրտչի, ում անունով մի խաչքար է կանգնեցված Նոր Նախիջևանի Սուրբ Թորոս եկեղեցու բակում (անթվական)։
 Թագվորշահ հիշատակված է անթվական մի հիշատակարանում, որը գրված է 1311 թվականի գրված մի Ավետարանում։
 Թագոշահ, հիշատակված է 1475 թվականից ուշ գրված անթվական մի հիշատակարանում։

Ծանոթագրություններ 

Հայկական արական անձնանուններ